Silent Hill 2

Silent Hill 2 on Team Silentin kehittämä ja Konamin julkaisema selviytymiskauhupeli. Se julkaistiin vuonna  PlayStation 2:lle,  Xboxlle ja  Microsoft Windowsille. Peli on Silent Hill -pelisarjan toinen osa.

Pelin juoni ei ole millään tavalla jatkoa edelliselle osalle, vaan se toimii itsenäisenä jatko-osana. Pelin päähahmo on James Sunderland, joka on saapunut Silent Hillin kaupunkiin saatuaan kirjeen kolme vuotta sitten sairauteen kuolleelta vaimoltaan Marylta, joka näyttäisi odottavan Jamesia kaupungissa. Etsintöjen yhdessä hän törmää muihin ihmisiin, joilla on myös erityiset syynsä päätyä kaupunkiin, samalla kun James tulee todistaneeksi, kuinka Silent Hillin kauheudet ovat paljon henkilökohtaisempia kuin osaisi kuvitellakaan: Jamesia muun muassa jahtaa teurastajan näköinen Pyramid Head. Aiempaan peliin nähden Silent Hill 2 pitää sisällään psykologisemman ja symbolisemman aspektin, käsittelemällä todella arkoja aiheita ihmismielen pimeästä puolesta aina hyväksikäytöistä ihmishengen riistämisiin.

Pelistä julkaistiin vuonna 2002 PlayStation 2:lle ja Windowsille Director’s Cut -versio, joka sisältää muun muassa uuden lopetuksen ja uuden skenaarion. Uudessa skenaariossa pääsee pelaamaan päätarinan NPC-hahmolla Marialla. Vuonna 2024, pelistä julkaistiin Bloober Teamin kehittämä aivan uusi versio PlayStation 5:lle ja Windowsille.

 Juoni 
 Letter from Silent Haven 
pienoiskuva|James taistelemassa Pyramid Headia vastaan.
Pelin pääskenaariossa, James Sunderland saapuu Silent Hillin saatuaan kirjeen kuolleelta vaimoltaan, Mary Shepherd-Sunderlandiltä, joka oli kuollut sairauteen kolme vuotta sitten. Kirjeessään, Mary sanoi odottavansa Jamesia heidän ”erityisessä paikassaan”. Saapuessaan kaupunkiin, James kohtaa hautausmaalla 19-vuotiaan karkurin nimeltä Angela Orosco, joka etsii äitiään. Vaeltaessaan ympäri sumuista kaupunkia ja kohdatessaan demonisia hirviöitä, James tapaa myös toisen karkurin, Eddie Dombrowskin, sekä 8-vuotiaan pikkutytön nimeltä Laura. Laura kertoo tunteneensa Maryn, ja uskoo, ettei James koskaan oikeasti rakastanut tätä. Paikallisten asuinrakennusten sisällä, James kohtaa tuhoutumattoman olennon nimeltä Pyramid Head. Kun hän lopulta saapuu Rosewaterin puistoon, jota hän epäili hänen ja Maryn erityiseksi paikaksi, hän kohtaakin siellä naisen nimeltä Maria. Maria muistutti muuten Maryä, mutta hänellä oli itsevarmempi ja seksuaalisempi persoonallisuus. Maria väittää, ettei ole koskaan tavannut Maryä, mutta pyytää tulla Jamesin mukaan, koska pelkää kaupungissa olevia hirviöitä. He kohtaavat Eddien ja Lauran paikallisessa keilahallissa, mutta Laura pakenee heiltä.

James ja Maria seuraavat Lauraa Brookhavenin sairaalaan, jossa ollessan he siirtyvät verisiä seiniä täynnä olevan Otherworld-ulottuvuuden versioon Silent Hillistä. Sairaalan Otherworld-version kellarikerroksessa he kohtaavat Pyramid Headin. James pääsee pakoon, mutta Pyramid Head tappaa Marian. James päättää seuraavaksi suunnata Toluca-järven rannalla sijaitsevaan hotelliin, joka oli hänen ja Maryn todellinen ”erityinen paikka”. Hän löytää paikallisesta museosta tien hylättyyn vankilaan, ja sieltä tien maanalaiseen labyrinttiin. Yhdessä labyrintin selleistä, James kohtaa yhä elossa olevan Marian, joka yhtäkkiä paljastaa muistavansa asioita, joista vain Mary tiesi. Etsiessään keinoa vapauttaa Maria, James löytää hänet lopulta jälleen kuolleena toisesta huoneesta. Hän myös pelastaa labyrintissä Angelan eräältä hirviöltä, ja saa selville, että Angelan isä, Thomas Orosco, oli aikoinaan käyttänyt tytärtään seksuaalisesti hyväksi. Angela oli juuri tappanut Thomasin ennen saapumistaan Silent Hilliin. Hän kyseenalaisti Jamesin pyrkimykset etsiä Maryä, ja alkaa Lauran tavoin uskoa, ettei James oikeasti rakastanut vaimoaan. James kohtaa myös Eddien, joka paljastaa ennen Silent Hilliin saapumistaan ampuneensa häntä ylipainonsa vuoksi kiusannutta miestä jalkaan sekä tappaneensa miehen koiran. Jamesin yrittäessä puhua Eddielle, Eddie tulkitsee Jamesin sanat solvauksiksi ja hyökkää tämän kimppuun. James joutuu itsepuolustuksena tappamaan Eddien.

Kun James lopulta saapuu hotellille, hän löytää entisestä hotellihuoneestaan videonauhan, joka saa Jamesin viimeinkin muistamaan ja myöntämään itselleen totuuden: hän oli oikeasti tukehduttanut tyynyllä Maryn kuoliaaksi vain vähän aikaa ennen pelin tapahtumia. Pian tämän jälkeen, James kohtaa tuleen syttyneissä portaissa Angelan, joka kiittää Jamesiä henkensä pelastamisesta, mutta toivoo ettei olisi tullut pelastetuksi, koska uskoi ansainneensa seksuaalisesti hyväksikäytetyksi joutumisen. Angela kävelee tuleen, eikä häntä enää nähdä. James puolestaan kohtaa kaksi Pyramid Headiä, ja näiden vankina sekä jälleen elossa olevan Marian. Pyramid Headit tappavat Marian, ja hyökkäävät Jamesin kimppuun. Lopulta James tajuaa Pyramid Headien ilmestyneen vain, koska oli tuntenut tarvitsevansa jonkun rankaisemaan häntä Maryn tappamisesta, ja että Otherworld ja hirviöt olivat vain hänen oman psyykkeensä ruumiillistumia. Tämän myötä Maryltä saatu kirje katoaa, ja molemmat Pyramid Headit tekevät itsemurhan. James päätyy lopulta Otherworldistä takaisin sumumaailman Silent Hilliin, jonka versio hotellista oli aikoinaan tuhoutunut tulipalossa. Hotellin raunioiden katolla, James kohtaa pelaajan valinnoista riippuen joko Maryn tai Maryksi naamioituneen Marian.

Pelissä on kuusi erilaista lopetusta:
Lopetuksessa nimeltä "Leave", James kohtaa Maryn vielä kerran, lukee kokonaisen version hänen kirjeestään, ja lähtee Silent Hillistä Lauran kanssa.
Lopetuksessa nimeltä "In Water", James päättää tehdä itsemurhan ajamalla autonsa Toluca-järven pohjaan Maryn ruumis mukanaan.
Lopetuksessa nimeltä "Maria", James kohtaa Maryn, joka ei ole antanut Jamesille anteeksi sitä, että tämä tappoi hänet. James kuitenkin uskoo Maryn olevan vain hallusinaatio, ja lähtee kaupungista Marian kanssa. Maria alkaa yskiä, mikä vihjailee hänen ja Jamesin suhteelle tulevan käymään samoin kuin Jamesin avioliitolle Maryn kanssa.
Lopetuksessa nimeltä "Rebirth", James yrittää herättää Maryn takaisin henkiin etsimällä pelin aikana rituaaliin tarvittavia esineitä. Tämän lopetuksen saavuttaminen on mahdollista vain, jos pelaaja on läpäissyt pelin kerran aikaisemminkin.
Pelin ensimmäisessä vitsikkäässä lopetuksessa nimeltä "Dog", joka on saavutettavissa vasta myöhemmillä pelikerroilla, Jamesille paljastuu, että shiba-rotuinen koira nimeltä Mira oli kontrolloinut pelin tapahtumia. Tämän lopetuksen saavuttaminen on mahdollista vain, jos pelaaja on saavuttanut vähintään kerran kaikki kolme ensimmäistä lopetusta tai vähintään kerran "Rebirth"-lopetuksen.
Pelin toisessa vitsikkäässä lopetuksessa nimeltä "UFO", käytettyään "sinistä jalokiveä" () tietyissä paikoissa, James tulee kutsuneeksi paikalle avaruusolentoja, jotka sieppaavat hänet. Hän kohtaa lentävän lautasen sisällä myös ensimmäisen Silent Hill -pelin protagonistin, Harry Masonin. Tämä lopetus on vain pelin erikoisversioissa ja uudelleenjulkaisuissa, ja sen saavuttaminen on mahdollista vain, jos pelaaja on kerran aiemmin pelannut läpi sekä pääskenaarion että lisäskenaario Born from a Wishin.

 Born from a Wish 
Tämä lisäskenaario on mukana vain pelin erikoisversioissa ja uudelleenjulkaisuissa. Maria herää kaupungista revolverin kanssa, ja harkitsee itsemurhan tekemistä. Mutta hän löytääkin tiensä paikalliseen kartanoon, ja kuulee siellä paikan omistajan, Ernest Baldwinin, äänen. Ernest kieltäytyy päästämästä Mariaa huoneeseensa ja puhuu vain tälle oven takaa. Ernest pyytää Maria tekemään asioita puolestaan, ja varoittaa häntä Jamesistä, kutsuen tätä ”pahaksi mieheksi”. Lopulta Maria saa avattua oven Ernestin huoneeseen, mutta se on tyhjä. Lähdettyään kartanosta, Maria harkitsee jälleen itsemurhan tekemistä, mutta päättääkin etsiä Jamesin.

 Ääninäyttelijät 
 Alkuperäinen versio ja Director’s Cut 

 HD Collection 

 Vastaanotto 
GameSpot antoi pelille arvosanaksi 7,7/10 arvostelussaan. Metacritic antoi pelin PlayStation 2 -versiolle arvosanaksi 8,9/10 ja Windows-versiolle 7,0/10.

Suomessa Konsolipelaaja-lehti antoi Silent Hill 2:lle arvosanaksi 8/10 ja kutsui sitä ”säälimättömän provosoivaksi”. Pelin äänisuunnittelun kehuttiin olevan ”yli odotusten” ja graafikoita kehuttiin yksityiskohtaisiksi ja tunnelmallisiksi. Peliä sanottiin raa’aksi väkivaltaisuutensa takia, ja siinä oli ”niin karkeita kohtauksia, että niitä on vaikea sanoin kuvailla”. Pelin juonta kuvailtiin psykologisesti inhottavaksi, ”ja siinä käsitellään niin luotaantyöntäviä aiheita, että kukaan koko seikkailun setvinyt ei tunne tyytyväisyyttä pelin läpäisemisestä”.

Peli on yleisesti kriitikoiden ja pelaajien ylistämä, ja se on usein valittu yhdeksi parhaimmista kauhupeleistä ja yleisesti maailman parhaimmista videopeleistä kautta aikain. Esimerkiksi Empire on sijoittanut sadan parhaimman pelin listauksessa Silent Hill 2:n sijalle 64.

 Katso myös 
 Silent Hill 2 (vuoden 2024 videopeli)

 Lähteet 

 Aiheesta muualla 



Luokka:Selviytymiskauhupelit
Luokka:PlayStation 2 -pelit
Luokka:Xbox-pelit
Luokka:Windows-pelit
Luokka:Vuoden 2001 videopelit
Luokka:Silent Hill
Luokka:Japanissa kehitetyt videopelit